4. ΑΝΑΓΚ. ΝΟΜΟΣ υπ’ αριθ. 1052 της 21 Ιαν./10Φεβρ. 1938 Περί ρυθμίσεως των περί Ο.Λ.Π. διατάξεων. Άρθρ.4.-1.Εις την αρμοδιότητα του Τμήματος Αποταμιεύσεως του Ο.Λ.Π. υπάγεται η εν γένει διαχείρησις των αζητήτων εμπορευμάτων ήτοι η παραλαβή τούτων εκ των Αποθηκών, η επαλήθευσις και η εκποίησις αυτών κατά τα ορισθησόμενα δια Κανονισμού ψηφιζομένου υπό της Διοικούσης Επιτροπής και εγκρινομένου υπό των Υπουργών Οικονομικών και Συγκοινωνίας. 1.Η αληθής έννοια της παρ. 1 του άρθρ. 4 του Α.Ν. 1052 του 1938 είναι ότι εις την αρμοδιότητα του Οργανισμού Λιμένος Πειραιώς υπάγεται η διαχείρησις των αζητήτων εμπορευμάτων των εκ του εξωτερικού και μόνον εισαγομένων και υποκειμένων εις δασμούς, ουχί δε και των άλλων λιμένων του εσωτερικού της Επικρατείας μεταφερομένων εις Πειραιά ελευθέρων εμπορευμάτων. 2.Τα περί ων ανωτέρω ελεύθερα εμπορεύματα μη παραλαμβανόμενα εντός της υπό των διατάξεων του Νόμ. 1165 τασσομένης προθεσμίας υπό των παραληπτών των, παραδίδονται δια πρωτοκόλλου παραδόσεως και παραλαβής υπό του Ο.Λ.Π. ως αζήτητα, εις την τελωνειακήν αρχήν Πειραιώς και αποκομίζονται παρ’ αυτής δια την κατά τας διατάξεις του Νόμ. 1165 κήρυξίν των ως αζητήτων, την επαλήθευσιν και την εν καιρώ εκποίησίν των, απαλλασσομένου του Ο.Λ.Π. της ευθύνης δια τη διαφύλαξιν αυτών μετά την σύνταξιν του πρωτοκόλλου. 3.Τα, επί των παραδιδομένων κατά τα ανωτέρω εις την τελωνειακήν αρχήν ελευθέρων εμπορευμάτων, των κηρυχθησομένων ως αζητήτων, δικαιώματα του Ο.Λ.Π. βεβαιούνται επί των σχετικών πρωτοκόλλων παραλαβής και παραδόσεως αυτών μεταξύ των δύο υπηρεσιών, εισπράττονται δε εκ του εκπλειστηριάσματος ή παρά του εμφανιζομένου τυχόν προ της κατακυρώσεως της δημοπρασίας κυρίου αυτών, μερίμνη της τελωνειακής υπηρεσίας και φέρονται εις πίστωσιν του Ο.Λ.Π. κατατιθέμενα εις το Ταμείον αυτού. Σελ. 274(α) Τεύχος 443-Σελ. 22 4.Τα ως εγκαταλελειμένα θεωρούμενα και εις την κυριότητα του Δημοσίου περιεχόμενα κατά τας διατάξεις του άρθρ. 44 Νόμ. 1165 ως ανωτέρω είδη, απαλλάσσονται του λιμενικού φόρου και των λοιπών τελών και δικαιωμάτων υπέρ του Ο.Λ.Π.». (Άρθρ. 4 Α.Ν. 2477/1940). Αι λοιπαί διατάξεις των ανωτέρω Νόμων παρατεθήσονται εν τόμ. 20. 